**Országos rendezvények, fesztiválok**

**(állandó rendezvények)**

**Tavaszköszöntő, Májusi Tánc (évente)**

Évente rendezzük változó helyszínen Hagyományőrző Antológiánk folytatásaként országos találkozónkat**.** A színpadi műsorok mellet egész napos programokkal

várjuk az érdeklődőket,

**Fülöp Ferenc szólótáncverseny (kétévente)**

„Hozd a saját táncod!” Versenyünk szlogenje. 1997. óta kétévenként rendezzük meg és meghirdetésével célunk az, hogy ösztönözzük a hagyományőrző együttesekben táncoló korosztályok táncos ismereteinek gyarapodását. Archív gyűjtések és az idősebb táncosok segítségével a helyi táncok elmélyült tanulmányozását, a hagyományőrző együtteseink táncos egyéniségeinek elismerését.

Fülöp Ferenc (1885-1962) a paraszti táncosok közül elsőként nyerte el a Népművészet Mestere címet 1953-ban. A Decsi Népi Együttes alapító tagja.

**Hagyományőrzők országos bemutató színpada és minősítése (kétévente)**

Együtteseink szakmai értékelési fóruma.

**Hagyományok vendégségben Szentendre. (2019-től évente)**

A Szabadtéri Néprajzi Múzeummal és a Tájházigazgatósággal közös programunk

**Művészetek Völgye – Muharay udvar (2010-2021)**

**„Hagyomány és korszerűség” ‒ ez volt a közösségi művészeti eszménye a Muharay Szövetség névadójának, Muharay Elemérnek,** Ezeket a máig érvényes eszményeket vállalta az 1990-ben alakult Szövetségünk, és ezt a szellemiséget próbáljuk közvetíteni a Művészetek Völgyében.

Programjainkban az egy-egy tájra, népcsoportra, falura vonatkozó egyedi vonásokat mutatjuk be. A hagyomány képviselőit és mindazokat, akik ebből a hagyományból indulva és ezt a kultúrát vállalva váltak művésszé, íróvá, tudóssá és a kulturális-, irodalmi-, művészeti-, társadalmi élet legfelső szintjén legmagasabb minőségben képviselik ezt a szellemiséget.

Színpadunkon szerepelnek a revival népzenei mozgalom legjelentősebb képviselői, a néptánchagyományainkat legmagasabb szinten képviselő hivatásos együttesek. A klasszikus zene és népzene képviselőinek találkozásából rendhagyó koncerteknek is tanúi lehetnek a völgybe látogatók a Muharay udvarban és van példa a népzene és irodalom képviselőinek találkozására is.

**Táncháztalákozó és kirakodóvásár. Budapest (évente)**

A hagyományosan szombat esti gálaműsorban legjobb táncosainkat, együtteseinket láthatják, hol tánchagyományaink szvitszerű bemutatásával, hol népszokás feldolgozásokkal, hol pedig egy- egy tájegység táncainak koreográfiai megformálásával.

**Tavaszköszöntő, Májusi Tánc (évente)**

Évente rendezzük változó helyszínen Hagyományőrző Antológiánk folytatásaként országos találkozónkat**.** A színpadi műsorok mellet egész napos programokkal

várjuk az érdeklődőket.